Perikatan Rakyat bagi Pembaharuan

Perikatan Rakyat bagi Pembaharuan (PAR) ialah suatu pakatan politik di Singapura yang terdiri daripada Suara Rakyat, Parti Reformasi dan Parti Progresif Demokratik. Pakatan ini ditubuhkan pada Jun 2023.

 Sejarah 
Pada Jun 2023, pemimpin Suara Rakyat (PV), Lim Tean mengumumkan penubuhan Perikatan Rakyat bersama dengan Parti Reformasi (RP), Parti Kuasa Rakyat (PPP) dan Parti Progresif Demokratik (DPP). Keempat-empat parti itu akan bertanding pada pilihan raya umum 2025 akan datang sebagai satu perikatan. Lim dilantik sebagai setiausaha agung, setiausaha agung RP, Kenneth Jeyaretnam dilantik sebagai pengerusi manakala setiausaha agung PPP, Goh Meng Seng dilantik sebagai setiausaha pengelola.

Pada 22 Februari 2025, PPP telah menarik diri daripada perikatan itu kerana "perbezaan strategik" di dalam pakatan, khususnya mengenai vaksin COVID-19 dan kawasan undi perwakilan berkumpulan (GRC) Tampines yang dipertandingkan.

Selepas Jawatankuasa Semakan Sempadan Pilihan Raya mengeluarkan laporannya pada 11 Mac 2025, setiausaha agung perikatan Lim Tean mengumumkan di lelaman Facebook bahawa parti itu merancang untuk bertanding di 10 kawasan undi iaitu kawasan undi perseorangan (SMC) Jalan Kayu, SMC Potong Pasir, SMC Mountbatten, SMC Radin Mas, SMC Queenstown, SMC Kebun Baru, SMC Marymount, SMC Chu Kang Pagar, GRC Jalan Besar dan GRC Tanjong Pagar. PAR akhirnya bertanding di enam kawasan undi iaitu GRC Jalan Besar, GRC Tanjong Pagar, SMC Potong Pasir, SMC Queenstown, SMC Radin Mas dan SMC Yio Chu Kang.

 Parti anggota 
 Semasa 
Logo Nama Pemimpin Kerusi yang dipertandingkan Undian (%)tengah|50x50px PV Suara Rakyat Lim Tean – –tengah|50x50px RP Parti Reformasi Kenneth Jeyaretnam – –tengah|50x50px DPP Parti Progresif Demokratik Mohamad Hamim bin Aliyas – –

 Bekas 
 Logo Nama Pemimpin Meninggalkan perikatan tengah|42x42px PPP Parti Kuasa Rakyat Goh Meng Seng 24 Februari 2025

 Jawatankuasa Eksekutif Pusat 
Menurut lelaman web PAR pada 15 April 2025, Jawatankuasa Eksekutif Pusat terdiri daripada ahli berikut:
 Jawatan Nama Pengerusi Kenneth Jeyaretnam Setiausaha Agung Lim Tean Timbalan Setiausaha Agung Mahaboob Batcha Abdul Rasheed Bendahari Mohamad Hamim bin Aliyas

 Rujukan 

 Pautan luar 


Kategori:Parti politik di Singapura
Kategori:Penubuhan 2023 di Singapura